Иван Пейчев
Умира най-последното…

chitanka.info

Умира най-последното

море.

Умира, за да не се

срещнем никога.

Ний никога

по неговия бряг

не ще преминем

смъртно замечтани

защото със последното

море

умира

срещата,

която би била

осъществена

без умората,

без смъртта

на най

последното море.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.